انا کرینینا

انا کاریننا( روسی: Анна Каренина، اچارن روسی ˈanə kɐˈrʲenʲɪnə)روسی لکھاری لیو ٹالسٹائی دا اک ناول ہے جو دھاراواہک قسطاں وچّ 1873 توں 1877 تکّ روسی رسالے د رشیئن میسینجر وچّ پرکاشت ہویا سی۔

ناول دی فائینل قسط وچ اٹھائے سیاسی مدعیاں (سربیا وچ لڑن لئی جا رہے روسی ولنٹیئراں بارے تالستائے دی نکاراتمک وچار) بارے تالستائے دی سمپادک نال جھڑپ ہو گئی سی؛ اس لئی، ناول دے کتاب دے روپ وچ پہلے مکمل درشن 1878 وچ ہوئے سی۔ 

حقیت پسند گلپ دی سکھر منیا جاندا تالستائے،  انھا کاریننا نوں اپنا پہلا اصلی ناول مندا سی اتے جنگ اتے امن نوں کیول ناول توں ودھ کجھ۔ 

فیودر دستووسکی نے اسنوں "کلا دی اک رچنا دے طور تے نکسرہت" اعلان کیتا سی۔ 
مکھ پاتر

٭انا ارکادیئیونا کاریننا (Анна Аркадьевна Каренина): ستیپان اوبلونسکی دی بھین، کارینن دی پتنی اتے ورونسکی دی پریمکا۔ 
٭کاؤنٹ الیکسئی کریلووچ ورونسکی (Алексей Кириллович Вронский) :  اک گھڑسوار سینک ادھیکاری انا دا پریمی
٭پرنس ستیپان سٹیوا ارکادیئیوچ اوبلونسکی ( Степан Стива Аркадьевич Облонский )  اک سول سیوک اتے انا دا بھرا، عمر 34 کو سال ۔ 
٭راج کماری داریا "ڈولی" الیگجاندروونا اوبلونسکایا (Дарья Дoлли Aлeксaндрoвна Oблoнскaя ):  ستیپان دی پتنی، 33 سال۔
٭کاؤنٹ الیکسئی الیگجاندرووچ کارینن: اک سینئر راجنیتا اتے انا دا پتی، اس توں ویہہ سال وڈا۔
٭کونستانتن دمتریئیوچ کوستیا لیون: کٹی دا پریمی اتے پھر پتی، سٹیوا دا پرانا دوست، اک جمیدار، 32 سال۔
٭ نکولائی دمتریئیوچ لیون:  کونستانتن دا وڈا بھرا، اک غریب شرابی۔ 
٭سرگیئیئس اوانووچ کوزنیشیو: کونستانتن دا ادھا بھرا، اک مشہور لیکھک، 40 سال۔ 
٭ راج کماری ییکاتیرینا الیگجاندروونا "کٹی" شکیرباتکایا: ڈولی دی چھوٹی بھین اتے بعد وچّ لیون دی پتنی،18 سال۔
٭راج کماری ایلزابیتا بیتسی:  انا دی امیر، نیتک طور طور تے ہلکی سہیلی اتے ورونسکی دی چچیری بھین۔
٭کاؤنٹیس لڈیا اوانوون :  اک اچّ سماجی دائرے دی آگوُ جس وچّ کارینن وی شامل ہے اتے راج کماری بیتسی اتے اسدے دائرے نوں چنگا نہیں سمجھدی۔اوہ رہسمئی اتے آتمک معاملیاں وچّ دلچسپی لیندی ہے۔
٭ کاؤنٹیس ورونسکایا: ورونسکی دی ماں۔
٭سرگیئی الیکسیئچ سیرؤزا کارینن: انا اتے کارینن دا بیٹا۔
٭انا عینی:  انا اتے ورونسکی دی دھی۔
٭وارینکا: اک جوان یتیم کڑ ،  اک بیمار روسی امیر نے اسنوں ادھا کو اپنایا ہویا سی،  کٹی نے ودیش دورے سمیں سہیلی بنا لئی سی۔
پلاٹ دی جان پچھان
انا کریننا وواہت ارسٹوکریٹ انا کارینینا اتے امیر کاؤنٹ ورونسکی نال اسدے اپھیئر دا دکھانت ہے۔ کہانی ادوں شروع ہندی ہے جدوں انا، بے لغام اؤرتبازی کارن ٹٹّ رہے اپنے بھرا دے پروار وچّ صلاح کراؤن پہنچدی ہے—ادوں اوہ نہیں جاندی کہ ایہی کجھ کتے ودھ بے کرکی نال خود اس نال واپرن جا رہا ہے۔
انویاہیا، ورونسکی اس نال ویاہ کراؤن لئی اتاولا ہے اگر اوہ اپنے پتی کارینن، جو اک سرکاری افسر ہے، نوں چھڈن لئی تیار ہو جاوے۔ پر اوہ روسی سماجک مریادا نوں توڑن توں ڈردی ہے؛ اسرکھیا دا احساس اتے ورونسکی دی جکوتکی اوہدے اگے دیوار بن کھڑے ہن۔ بھاویں ورونسکی اتے انا اٹلی چلے جاندے ہن، اوہ اتھے اکٹھے رہِ سکدے ہن پر کجھ دوست مصیبت ثابت ہندے ہن۔ پچھے روس وچّ اوہ ہور الگّ تھلگّ ہو جاندی ہے اتے چنتاگرست رہن لگدی ہے، جدکہ ورونسکی اپنا سماجک جیون چلائی جاندا ہے۔ ورونسکی دے دتے بھروسیاں دے باو جود اوہ ودھیرے ہی ودھیرے پوجیسو ہوئی جاندی ہے اتے اسدی کلپت بے وفائی توں اتے اپنا کنٹرول گوا لین توں خوفزدہ ہے۔

ناول وچّ اک سماننتر کہانی کونسستانتن لیون، اک دہاتی جاگیردار دی ہے جو ڈولی دی بھین اتے انا دے بھرا اوبلونسکی دی سالی، کٹی نال ویاہ کراؤن دا اچھک ہے۔ کونسستانتن نوں دو وار پرپوج کرن توں بعد کتے کٹی منی۔ اوہ ورونسکی لئی بھاوک سی۔ ناول وچّ کونسستانتن دیاں اپنی جاگیر دا پربندھ کرن دیاں کٹھنائیاں دا، آخر کٹی نال اسدے ویاہ دا، اتے نجی سوالاں دا، اوہناں دے پہلے بچے دے جنم لین تکّ ویروے نال ورنن ہے۔

حوالے

گٹھ:روسی ناول
گٹھ:ٹالسٹائی دے ناول